Vingegaard blev i dag fejret flere steder i det nordjyske.

I Hillerslev var der storskærmsarrangement og god stemning, da den andensidste etape af Tour de France, blev vist. - Vi er meget stolte, siger Elvine Baadsgaard, der er nabo til familien Vingegaard. Også i morgen inviterer Hillerslev by til at fejre cykelstjernen i det lokale forsamlingshus. Fejres flere steder Det står nu klart, at meget få ting kan spænde ben for, at Jonas Vingegaard i morgen søndag kan kalde sig vinder af Tour de France. Ifølge TV2 lander cykelrytteren i Danmark onsdag, og skal både fejres i Tivoli og på Københavns Rådhus. Også i Glyngøre bliver der på torsdag mulighed for at fejre Jonas Vingegaard. Det har byens præst Susan Aaen meldt ud - programmet bliver offentliggjort i morgen efter allersidste etape. Sidste år kom over 20.000 til en lille Limfjordsby, der var klædt i gult, og hvor der blandt andet blev lavet en gigantisk, gul gulerodskage.